	                                                                                                                                                                                                Eelnõu

NARVA LINNAVALITSUS


KORRALDUS  

	Narva
	                                                        …………. 2021.a. nr 

	
	


Ehitusloa andmine (Hariduse tn 30) 

1. ASJAOLUD JA MENETLUSE KÄIK

23.12.2021 ehitisregistri elektroonilisse keskkonda laekus läbivaatamiseks  ehitusloa taotlus nr 2011271/32616 Hariduse tn 30  kinnistule koolieelse lasteasutuse hoone (ehitisregistri kood  118008942) ning ehitusteatised keldri (ehitisregistri kood 220453330) ja 
majandushoone-kuuri  (ehitisregistri kood 118008944) lammutamiseks koos ehitusprojektiga „HARIDUSE 30 LASTEAIA LAMMUTAMINE HARIDUSE30_LA_AA-3-01_narva“, projekteerija WAL-BRO OÜ.
28.12.2021 ehitisregistri  keskkonnas on genereeritud ehitusloa  eelnõu  nr 2012271/44214, menetluse nr 242940 ning suunatud Arhitektuuri- ja Linnaplaneerimise Ametile, Linnamajandusametile OÜ-le VKG ELEKTRIVÕRGUD, AS-le Gaasivõrk,  AS-le Narva Vesi,  Telia Eesti AS-le, AS-le NARVA SOOJUSVÕRK kooskõlastamiseks ning arvamuste avaldamiseks.
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on mitu korda tagastatud puuduste kõrvaldamiseks.

18.03.2021 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.
Arhitektuuri- ja Linnaplaneerimise Ameti keskkonnamõjude hindamise vanemspetsialist otsustas, et:
„Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul ei kuulu kavandatav tegevus eelpool nimetatute hulka ning seetõttu eelhinnangut vastavalt KeHJS § 6 lg 2´3 ei anta. Aga, kindlasti tuleks tähelepanu pöörata kõrval asuvate eluhoonete ohutusele, liiga müra mitte tekitamisele ja peenosakeste ning tolmu edasikandumise vältimisele naaberkinnistutele. Oleks parem suuremõõtmelised detailid purustamiseks viia mujale, kus puuduvad läheduses eluhooned,et vältida ülemääraseid vibratsioone, ning arvestada ka lammutustöödeks lubatud tööaegu. Tänavate asfaltkate kaitsmiseks tuleb vältida roomikutega avalike teede ja tänavate asfaltkatte lõhkumist“.
Arhitektuuri- ja Linnaplaneerimise Amet kooskõlastas “tingimisi“ märkustega:
1.„Koos ehitamise alustamise teatisega esitada ehitisregistrisse tellijaga ning naaberkinnistu omanikega ehitustööde kooskõlastatud organiseerimise kava, milles on määratud vähemalt ehitustööde teostamise meetodid, ehitusplatsi piirdeaia asukoht ning ehitustööde teostamise ajaks liikluskorraldus (EVS 932:2017). Samuti ehitustööde käigus tuleb järgida kehtiva Narva linna heakorra eeskirja § 9 sätestatud nõuded. Ehitustööde läbiviimisel ei tohi rikkuda teistele isikutele kuuluvaid asjaõigusi. EhS § 12 lg 1, 3 kohaselt tuleb ehitada ehitusprojekti kohaselt, järgides ehitise ja ehitamise kohta kehtivaid nõudeid ning ehitamisel tuleb arvestada ehitamisest mõjutatud isikute õigusi ning rakendada abinõusid nende õiguste ülemäärase kahjustamise vastu“. 

2. „Kuna betoon- ja kivijäätmete purustamisest põhjustatud müra võib oluliselt kahjustada Hariduse tn 30 krunti ümbritsevate korterelamute elanike elutingimusi ja tervist, siis suuremõõtmelised betoon- ja kivijäätmed tuleb välja vedada mujale, kus puuduvad läheduses eluhooned, ning vajadusel purustada teistsuguses selleks tegevuseks sobivamas kohas“.


Aktsiaselts Narva Vesi  kooskõlastas „tingimisi“ märkusega:

„Tööde läbiviimisel tuleb tagada kanalisatsioonikollektori ja sellel asuvate kaevude puutumatus ja korrasolek. Pidada kinni kaitsevööndist - 3 meetrit toru telgjoonest“.
23.03.2021 kõik kaasatud isikud kooskõlastasid ehitusloa eelnõu.

Ehitusprojekt vastab sätestatud nõuetele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab ehitisi, mille ehitamisest peab teavitama, siis asendab ehitusteatist ehitusluba.
2.3. Ehitusseadustiku  §  42  lõike  2  kohaselt   pädev asutus  otsustab  keskkonnamõju  hindamise algatamise vajaduse.
2.4. 
Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
3.    OTSUS

3.1. Anda ehitusluba Hariduse tn 30  kinnistule koolieelse lasteasutuse hoone (ehitisregistri kood  118008942), keldri (ehitisregistri kood 220453330) ja 
majandushoone-kuuri (ehitisregistri kood 118008944) lammutamiseks vastavalt ehitusprojektile „HARIDUSE 30 LASTEAIA LAMMUTAMINE HARIDUSE30_LA_AA-3-01_v03_narva“, projekteerija WAL-BRO OÜ.
3.2. Jätta algatamata  Hariduse tn 30  kinnistule  koolieelse  lasteasutuse hoone, keldri ja majandushoone-kuuri lammutamise keskkonnamõju hindamist.
3.3. 
Kohustada ehitustööde tellijat enne ehitustööde alustamist täitma kõrvaltingimusi, milleks on käesoleva korralduse punktis 1 toodud  Arhitektuuri- ja Linnaplaneerimise Ameti poolt ning ehitusloal loetletud märkused.  
4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

